**ELŐTERJESZTÉS**

**Körmend város Önkormányzata Képviselő-testülete 2015. június 25-i ülésére**

**Tárgy:** elektronikus információbiztonsági követelmények kiépítése

Tisztelt Képviselő-testület!

A 2013. évi L. törvény követelményeket állít az Önkormányzatok elé, amelyeknek informatikai szempontokból kell eleget tenni. A törvény célja röviden az elektronikus információs rendszerben kezelt adatok és információk bizalmassága, sértetlensége és rendelkezésre állása, valaminaz elektronikus információs rendszer és elemeinek sértetlensége és rendelkezésre állása, az ehhez szükséges informatikai védelem megteremtése.

Az elvégzendő munka jelentős. Biztonsági osztályokba kell sorolni az elektronikus információs rendszereket, majd gondoskodni kell az előírt biztonsági szint eléréshez szükséges lépések megtételéről, el kell készíteni a kötelező szabályzatokat, eljárásrendeket, kockázatelemezéseket kell végezni, értékelni kell a jelenlegi védelmi rendszert és cselekvési tervet kell kidolgozni, kapcsolatot kell tartani a Nemzeti Elektronikus Információbiztonsági Hivatallal. Informatikai biztonsági felügyelőt kell foglalkoztatni, akinek felsőfokú képesítést is szereznie kell, e képzés most indul meg a felsőoktatásban. Mindezeken kívül számos részletfeladat elvégzendő még (adatvédelem, központi gép biztonsági védelme, szoftverek felmérése stb.)

A feladat kellően bonyolult. Az Önkormányzati Hivatalon belül nincs olyan köztisztviselő, aki e munka elvégzéséhez szakértelemmel bírna, így ajánlatokat szeretnénk bekérni a feladat ellátására.

Az előterjesztésben fedezetet kérünk a költségvetésből e feladat megvalósítására. A megvalósítás folyamatos lesz, áthúzódik a jövő évre is előreláthatólag, hiszen csak az előkészítő munkák után (jelenlegi rendszer felmérése, törvényi biztonsági szinteknek való megfelelősége, megfeleltetése) válik ismertté a további teendő, amit nyilván befolyásol majd a pénzügyi fedezetigény is esetlegesen.

**HATÁROZATI JAVASLAT**

Körmend város Önkormányzata Képviselő-testülete 2015. évi költségvetésében 1.000.000 FT. összeget biztosít az elektronikus információbiztonságról szóló 2013. évi L. törvényben előírt információbiztonsági rendszer kialakítására és fenntartására.

Körmend, 2015. június 17.

Felelős: jegyző megrendelésért

Határidő: 2015. július 15. megrendelésre

**Bebes István**

**polgármester**